fi fi fi sv fi fi fi fi sv fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi en fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Poikkeustilanne voi lisätä päihteiden käyttöä ja rahapelien pelaamista - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Infektiotaudit ja rokotukset, Koronaepidemia
Muuttunut arki ja huoli tulevaisuudesta voivat näkyä suomalaisten päihteiden käytössä.
Osan meistä arkea koronakriisi muutti vain vähän. Mutta monille poikkeusolot tuovat huolta itsestä, läheisistä, työpaikasta, terveyspalveluista ja toimeentulosta. Pelko, ahdistus, tai masennus voivat hiipiä mieleen.
Poikkeusoloissa kynnys hakea helpotusta päihteistä, tupakoinnista tai rahapelien pelaamisesta voi madaltua. Normaalin arjen sosiaalinen kontrolli löystyy, kun kanssakäymistä muiden ihmisten kanssa on rajoitettu ja iso osa meistä tekee töitä kotona.
Lisääntynyt vapaa-aika tai kadonnut päivärytmi vaikuttavat helposti käyttäytymiseen.
Alkoholia ostetaan nyt tavallista enemmän
Suomessa on yli puoli miljoonaa aikuista, jotka juovat yli riskirajojen. Yli puolet niistä alkoholin riskikäyttäjistä, joilla on suuri riski pitkäaikaisiin terveyshaittoihin, pitää itseään Näin Suomi juo -tutkimuksen mukaan kohtuukäyttäjinä.
Kun käsitys omasta juomisesta ei vastaa todellisuutta, ei alkoholin käytön riskejä eikä haittoja tunnisteta.
Poikkeusolot voivat lisätä alkoholia yleensä kohtuudella käyttävien kulutusta, joka voi huomaamatta liukua haitallisen käytön puolelle.
Tupakointi lisää vakavan koronavirustaudin riskiä
Jos tupakointi on stressinhallintakeino, voi poltettujen savukkeiden määrä kasvaa huomaamatta. Osa jo lopettaneista voi retkahtaa.
Liikkumisrajoitukset voivat lisätä kotona tai parvekkeella tupakointia, mikä lisää sivullisten passiivista altistumista tupakansavulle.
Tupakoinnin lopettaminen on nyt entistä tärkeämpää. Tupakointi vaurioittaa keuhkokudosta ja heikentää limakalvojen puolustusmekanismeja, jolloin hengitystievirukset pääsevät helpommin elimistöön. Koska vastustuskyky alenee, riski hengitystieinfektioille ja keuhkokuumeelle kasvaa.
Yllättäviä vaikutuksia pelaamiseen ja päihteiden käyttöön
Vaikka kauppojen rahapeliautomaatit on suljettu, verkon rahapelit ovat edelleen saavutettavissa. Netissä pelaaminen on riskialtista jatkuvan saatavuuden ja pelien nopeuden vuoksi. Myös houkutus pikavippien käyttöön häviötilanteessa on suurempi.
Jos henkilöllä on taustalla liiallista rahapelaamista, muuttunut arki, kadonnut päivärytmi ja huoli taloudellisesta tilanteesta lisäävät peliongelman riskejä. Myös rahapelejä kohtuullisesti pelanneiden pelitavat voivat muuttua riski- tai ongelmapelaamiseksi.
On arvioitu, että rajojen sulkeminen vaikuttaa Suomen huumausainemarkkinoihin, ja tarjonnan muuttuminen voi näkyä käytettävissä aineissa tai käyttötavoissa. Seuraukset ovat arvaamattomia, ja tilanteesta voi seurata esimerkiksi lisääntynyttä hoidon tarvetta ja myrkytyksiä.
Nuuskan käyttö voi vähentyä, kun tarjonta vähenee, mutta jos nikotiiniriippuvuus on vahva, voi osa nuuskaajista siirtyä tupakointiin.
Alkoholin myynnin rajoittaminen ei ole blogin kirjoittamisen aikaan valmistelussa.
Tuen tarve ei häviä, vaikka palveluiden tarjonta muuttuisi
Erityisen suurta haittaa lisääntynyt alkoholin tai huumausaineiden käyttö ja tupakointi voivat aiheuttaa niille, joilla on valmiiksi perussairauksia. Mielenterveysongelmat voivat syventyä.
Edellisessä Päihdetapauslaskennassa (2015) Suomen sosiaali- ja terveydenhuollon palveluissa merkittiin 10 851 alkoholiin ja huumeisiin liittyvää käyntiä yhdessä vuorokaudessa.
Tällä hetkellä kunnat ja muut palveluntarjoajat ovat joutuneet sulkemaan ryhmämuotoista ja tartuntariskejä sisältävää toimintaa, mutta riskiryhmien ja heikossa asemassa olevien lakisääteiset palvelut on joka tapauksessa turvattava.
Muutokset palveluissa eivät saa lisätä asiakkaiden riskiä sairastua pahemmin.
Avun ja tuen tarvitsijat saattavat kuitenkin joutua etsimään sopivaa palvelua supistuneesta, muuttuneesta ja vieraan tuntuisesta palveluvalikoimasta. Kaikille etäpalvelut eivät ole saavutettavia tai muutoin sopivia.
Hae tukea tai apua
Jos huolestut omasta tilanteestasi, ota nopeasti yhteyttä aikaisempaan palveluusi, järjestöjen tarjoamiin auttaviin puhelin- tai verkkopalveluihin tai kuntasi tarjoamiin tukipalveluihin.
Jos läheisen tilanne huolestuttaa, ota asia rohkeasti puheeksi ja hae tukea.
Neuvoja päihteiden käyttäjälle koronaepidemian aikana
Teija Strand kehittämispäällikkö Hyvinvoinnin ja terveyden edistäminen, THL
Hanna Ollila eritysasiantuntija Hyvinvoinnin ja terveyden edistäminen, THL
Sari Castrén erikoistutkija Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.